Gari Araolaza

**Garikoitz** **Araolaza Arrieta** edo **Gari Araolaza** (Eibar, Gipuzkoa, 1970) informatikaria da.  CodeSyntax enpresan lan egiten du, Eneko Astigarragarekin eta Luistxo Fernandezekin enpresa hori 2000. urtean sortu zuenetik. Industria Elektronikako ingeniari teknikoa da, web-analitikan aditua.

Euskal Herriko informatikarien artean aitzindaria izan da zenbait tresna erabiltzen eta zabaltzen. Esate baterako, Python programazio-lengoaiari buruz ikastaro bat eman zuen 2003an. Zope eta OpenStreetMap dira sakon erabili dituen beste tresna informatiko batzuk.

## CodeSyntax-en sortzaile informatikaria 
[thumb|[Egunean behin (lehiaketa)|Egunean behin]]
Euskara eta berrikuntzarekin lotutako hainbat aplikazio sortu ditu CodeSyntax enpresak, betiere software librean eta euskaradun eleaniztasunaz.  2000. urtean enpresa sortu zuten hiru aditu ekintzaile hauen artean: Eneko Astigarraga aditua enpresa-prospektiban, Luistxo Fernandez kazetaria eta Gari Araolaza informatikaria. Euskarari buruzko foro batean jabetu ziren Interneten euskaraz gauza gutxi zegoela. Orduan AEBetan eskaintzen ziren zerbitzuak eta arrakasta zuten aplikazioak ingelesetik euskarara ekartzea izan zen haien helburua. Bagera Donostiako euskaltzaleen elkartea izan zuten lehenengo bezero. 25 urte geroago ere Araolaza SEO da Codesyntax enpresan.

* Aurki.com: blog albistegi kolektiboa. 2005ean sortu zuten, blog euskaldun guztiak irakurri, etengabe, eta haien azken nobedadeak antolatzen zituen albistegi kolektibo automatiko batean: Gainera, blogen irakurketa harpidetza bidez egitea ahalbidetzen zuen.

* Mendiak.eus: Euskal Herriko mendiak. 2.995 mendiei buruzko informazioa eskaintzen du euskaraz eta lizentzia librearekin (CC-BY-SA).
* Ahotsak.eus: euskararen ahozko ondarea eta herri hizkerak bildu, grabatu, katalogatu eta hedatzea helburu duen ekimen bat da.
* Txoriak.eus: Euskal Herriko hegaztiei buruzko gunea.[thumb|[Txoriak.eus]]
* Umap: 2010etik 2023ra bitarte Twitterren euskaraz argitaratu ziren txioak bilatu, filtratu eta aztertu zituen web-zerbitzua izan zen. [thumb|[Umap|UMAP logo]]
* [thumb|**[Egunean behin (lehiaketa)|Egunean Behin** aplikazioaren pantailak]]Egunean behin lehiaketa, galdera-erantzunak mugikorraren bidez. 2019ko udan 10.000 erabiltzaile zituen Egunean Behin jokoak, eta urtea amaitu zenerako, 60.000 lagunek jokatu dute. 2025eko martxoan sei urte bete zituen jokoak, eta batez beste 60.000 erabiltzaile inguru izan zituen egunero. 2024ko denboraldian, babesa eman zuten eragileei 20.000 klik baino gehiago iritsi zitzaizkien Egunean Behin-en aplikaziotik.  I

## Sariak 
[thumb|[Egunean behin (lehiaketa)|Egunean Behin (Argia Sariak, 2020)]]

* 2020: Argia saria. INTERNET: “Egunean Behin” aplikazioa (CodeSyntax).
* 2020: Rikardo Arregi Komunikazio saria. “Egunean Behin” aplikazioa.
* 2012: Ibilaldian omendua teknologia berrietan euskara sartzeko egindako lanengatik (Aurki, Sustatu, Codesyntax). Beste hauekin batera: Lapurdiko Harluxetar lehengusu ingeniariak: Klaudio Harluxet eta René Harluxet; UEUko Informatika saila: Olatz Arbelaitz; EHUko Donostiako Informatika Fakultatea: Iñaki Alegria eta Kepa Sarasola; EHUko Aholab Taldea: Inma Hernaez; puntueus: Iratxe Esnaola; kaixo.com: Aitor Lopez de Aberasturi; Erentzun ikastola: Fultxo Crespo; Hachtibista, sare sozialak: Gorka Julio; Euskal Jakintza: Maite Goñi.

## Erreferentziak 
## Ikus, gainera 
* Luistxo Fernandez
* Eneko Astigarraga
* Asier Sarasua
* Josu Azpillaga
* Maite Rementeria

## Kanpo estekak 
* Garikoitz Araolaza Arrieta Inguma datu-basean. Bi hitzaldi eta, 14 ikastaro.
* Garikoitz Araolaza. Bilaketaren emaitza Google Scholarren. sei artikulu.
* Gari Araolaza Linkedin sare sozial profesionala.